Michail Borisovič Kapustin

Michail Borisovič Kapustin (* 1980, Orenburg, ZSSR) je hlavný (liberálny) rabín Slovenska, člen východoeurópskeho a centrálnoeurópskeho Bejt dinu.

 Životopis 
Rabín Miša Kapustin sa narodil v roku 1980 v Orenburgu, v rodine učiteľky a dôstojníka vojenského námorníctva. V roku 1984 sa celá rodina presťahovala do Gruzínska do mesta Poti. V roku 1991 musel ako utečenec opustiť Gruzínsko, kde bola vtedy občianska vojna, a odišiel do Kerču na Kryme, Ukrajine. 

V roku 2000 sa stal študentom rabínskej fakulty Leo Baeck College v Londýne, kde študoval päť rokov, vrátane roku na univerzite v Tel Avive. Kapustin ukončil štúdium v roku 2005 a získal smichu (postavenie rabína) a titul magistra z hebrejčiny a židovských vied.

V rokoch 20052007 bol rabínom v reformnej komunite na Ukrajine v Charkove. Od septembra 2007 do marca 2014 pôsobil ako hlavný liberálny rabín na Kryme.

Od júna 2014 slúži ako hlavný rabín na Slovensku (liberálny rabín ÚZ ŽNO) s celoštátnou pôsobnosťou.

 Rodina 
 manželka: Maryna Kapustina, právnička.
 deti: dcéra Hannah a syn Baruch.

 Referencie 

 Pozri aj 

 Baruch Myers

 Externé odkazy 

 profil na Facebooku

 Zdroj 

Kategória:Narodenia v 1980
Kategória:Ruskí rabíni
Kategória:Slovenskí rabíni
Kategória:Slovenské osobnosti židovského pôvodu
Kategória:Slovenské náboženské osobnosti
Kategória:Liberálni rabíni
Kategória:Osobnosti z Orenburgu